I tillegg hadde Spania med freden i Utrecht mistet alle områdene sine i Italia og Nederlandene. De spanske Nederlandene, Hertugdømmet Milano, Napoli og Sardinia ble gitt til det Habsburg-styrte Østerrike, mens Sicilia ble gitt til hertugen av Savoie. Disse landområdene hadde vært under spansk-habsburgsk kontroll i nesten to hundre år, og tapet av områdene var et stort slag for landet, både praktisk og i prestisje.